treurgrond » Resensie deur Martie Bester
Dis 'n byna intieme oomblik tussen boer en grond, in sy hande, naby sy gesig, oral om hom én sy getroue plaaswerker en vriend, Daniel Lebona, gespeel deur Boikie Pholo (Pad na jou Hart, Ballade vir 'n Enkeling), uitstekend in sy rol.
Wanneer Daniel se seun, Edwin, wat oortuigend deur Graeme Kriega vertolk word, woedend opdaag met velle papier vol haat, vee hy minagtend die grond van sy blink stadskoene af. Dié toneel laat 'n mens gekwes – en na dit, amper soos 'n trapsuutjies beweeg 'n mens verder saam met die karakters, terwyl die onweerswolke saampak op die skerm.
In breë trekke, en sonder om enigiets te verklap, handel die rolprent oor 'n boer en sy vrou Nellie, wat deur Erica Wessels (Die Wonderwerker, Alles Wat Mal Is) vertolk word. Wessels lewer soos altyd uiters goeie spel, hoewel daar nie veel ruimte is vir haar karakter om te ontwikkel nie.
Jana Strydom, wat te sien was in Konfetti, Verskietende Ster, Rose vir Rosie en Leading Lady, is asemrowend in haar uitdagende rol as die hardekoejawel Kaptein Helena Schoeman. Sy gryp haar karakter aan die strot en laat nooit gaan nie – dit is weer eens bewys dat sy 'n puik, veelsydige aktrise is.
Hy erken self dat die fliek 'n 'hot potato' is en dat Hofmeyr in die rolverdeling as regse propoganda beskou kan word, maar beklemtoon dat Treurgrond meer kompleks is as 'n oppervlakkige beskouing bloot omdat Hofmeyr daarin verskyn.
Plek-plek was die rolprent wel te donker en die redigering rukkerig, maar dis nie uitermatig steurend nie. Die produkplasing is onmoontlik om te mis, en hoewel dit aanvanklik effens pla, twyfel ek of dit gehore enigsins gaan opval.
Dis spyt dat Treurgrond nie 'n wyer verspreiding in teaters het nie, en waarskynlik nie lank op die kringloop gaan wees nie. Dit is 'n rolprent wat, volgens my, ook by Cinema Nouveau moes wys, dit verdien 'n groter gehoor. Ek is oortuig dat elke Suid-Afrikaner, sonder vooroordeel, hierdie rolprent moet sien.